Alan Jones je upokojeni avstralski dirkač Formule 1, svetovni prvak v sezoni 1980. Bil je sploh prvi svetovni prvak Williamsa v zgodovini Formule 1. Naslov je osvojil pred Brazilcem Nelsonom Piquetom s petimi zmagami v sezoni in s prednostjo 17 točk, kljub temu da je bil Piquet še dve dirki pred koncem sezone v boljšem položaju. Toda na zadnjih dveh dirkah za Veliko nagrado Kanade in ZDA je Jonesu uspelo zmagati, Piquet pa je odstopil. V sezonah in je z Williamsom osvojil še dve tretji mesti v prvenstvu s po štirimi in dvema zmagama. Po porazni sezoni 1986 z Lolo, le 16. mesto in štiri točke, se je upokojil kot dirkač Formule 1.